**Покана за обществена консултация**

Фондация „Тръст за социална алтернатива“ има удоволствието да Ви покани на обществена консултация във връзка със създаването в България на [Мрежа за ранно детско развитие в ромската общност](http://www.reyn.eu/) (REYN България). Консултацията ще се състои на **24 януари 2018 г.** в хотел „Бест Уестърн Сити“, ул. Стара Планина № 6, гр. София.

По време на обществената консултация заинтересованите страни ще бъдат запознати с очакваните резултати и планирани дейности на Мрежата в България. Цел на консултацията е заинтересованите страни да дадат своите предложения за подобряване и надграждане както по отношение на дейностите, така и по отношение на управлението на Мрежата.

Мрежата за ранно детско развитие в ромската общност в България ще обслужва специалистите в областта на ранното детско развитие, които работят с ромски деца, и ще подпомага повишаването на качеството на услугите за децата в ранна възраст от ромската общност в България. Основни цели на Мрежата са да развие експертния капацитет сред ромските и други специалисти по ранно детско развитие, работещи с ромски общности; увеличаване на броя на специалистите от ромски приозход, работещи в областта на ранното детско развитие; и застъпничество за промени в политиките, насочени към подобряване на достъпа на ромските деца до висококачествени услуги. В България, Мрежата ще се координира от фондация „Тръст за социална алтернатива“ с начално финансиране за периода 2018-2020 година от фондация „Институт отворено общество“.

Моля да потвърдите присъствието си, като се **регистрирате** [тук (линк)](https://www.surveymonkey.com/r/GQJRJ22) в срок до 19 януари 2018 г. За повече информация може да се обръщате към Евтим Евтимов на електронна поща [eevtimov@tsa-bulgaria.org](mailto:eevtimov@tsa-bulgaria.org), или на телефон +359 88 7316644.

Очакваме Ви!

**Приложено Ви изпращаме:**

Приложение 1 – Програма за събитието

Приложение 2 – Информация за проекта

Фондация „Тръст за социална алтернатива“ би могла да поеме пътните разходи до гр. София с цел участие в срещата при предварителна заявка в регистрационната форма.